LilleStortinget

**LilleStortinget** er et politisk rollespill arrangert ved flere videregående skoler i Norge, hvor elever får praktisk erfaring med hvordan det norske demokratiet fungerer. I LilleStortinget tar elevene på seg roller som politikere, enten som representanter i opposisjonen eller som del av regjeringen. De diskuterer, forhandler og stemmer over saker på samme måte som på Stortinget. Det er deltakerne selv som bestemmer hva som skal skje under rollespillet, inkludert hvorvidt regjeringen blir sittende, om mistillitsforslag stilles, og hvilke partier som samarbeider eller splittes.

## Historie og utvikling
LilleStortinget har sin opprinnelse fra Vågsbygd videregående skole, der det ble utarbeidet av Atle Oanes og først arrangert under navnet *miniStortinget* i 2006. Rollespillet har siden spredt seg til mange andre skoler, hvor det har blitt videreutviklet og tilpasset ulike lokale forhold. Blant skolene som har adoptert konseptet er Lillestrøm videregående skole, som startet sin versjon i 2014 under ledelse av blant annet Sigurd Sætre.

## Rollebeskrivelse
Følgende roller er mulig å spille i rollespillet:

* **Presidentskapet**
* **Partileder**
* **Komiteleder**
* **Debattleder**
* **Programleder**
* **Vert**
* **Rådgiver**
* **Arbeidsgruppen**
* **Blogger/journalist**

### Presidentskapet
Presidentskapet i LilleStortinget består av fem medlemmer og har en sentral rolle i planleggingen og gjennomføringen av rollespillet. De har ansvar for å tilrettelegge LilleStortingets arbeid og sikre at de konstitusjonelle reglene mellom regjeringen og nasjonalforsamlingen etterleves. Presidentskapet består av en stortingspresident, tre visepresidenter, og én sekretær. I noen tilfeller kan det også utnevnes en IT-ansvarlig, og rollefordelingen kan variere fra år til år.

#### Oppgaver og ansvar

* **Planlegging og tilrettelegging**: Organisere LilleStortingets arbeid i forkant og sørge for at alt går smidig under selve gjennomføringen.
* **Overholdelse av konstitusjonelle regler**: Sikre at forholdet mellom regjeringen og nasjonalforsamlingen følger de demokratiske prinsippene, på samme måte som på det faktiske Stortinget.
* **Møteinnkallinger**: Kalle inn til møter som holdes i LilleStortingssalen, og sørge for at møteinnkallingene distribueres via skolens plattform, som for eksempel Teams.
* **Lede møtene**: Presidentskapet leder LilleStortingets møter, holder styr på tidsbruk, og sørger for at dagsorden følges.

Medlemmer av presidentskapet *må ha god oversikt* over regler og prosesser på Stortinget og være komfortable med å ta ledelsen i debatter. De må også kunne håndtere flere oppgaver samtidig og holde orden på alle møtene og det som skjer i LilleStortingssalen.

#### Kvalifikasjoner for presidentskapet
For å lykkes i presidentskapet bør medlemmene ha følgende egenskaper:

* Være godt organiserte og strukturerte
* Kunne ta ordet og bryte inn ved behov
* Ha god kontroll på tidsbruk
* Kunne multitaske og følge med på flere ting samtidig
* Være tydelige i kommunikasjonen
* Være utadvendte og komfortable med lederskap
* Være selvstendige, men også gode til å samarbeide
* Være tilgjengelige for forberedelser og øving i forkant av rollespillet
* Være villige til å samtykke til publisering av materiell knyttet til deres arbeid

### Partileder
Som partileder i LilleStortinget har du en sentral rolle i å lede ditt parti gjennom hele prosessen, fra partigruppemøter til plenumsdebatter. Du er ansvarlig for å formidle og argumentere for partiets standpunkter i ulike saker, og sørge for at partiets representanter er godt informerte og forberedt på å stemme i tråd med partiets interesser.

#### Arbeidsoppgaver:

* **Formidle partiets ståsted**: Du skal argumentere for partiets synspunkter i ulike politiske saker og bruke relevant fakta og bakgrunnsinformasjon som partimedlemmene og partirådgiverne har funnet frem. NB! Det er ditt partis meninger som du skal stå for og forsvare, *ikke* dine egne!
* **Taktisk planlegging**: I samarbeid med partiets medlemmer og rådgivere, planlegger du taktiske trekk og strategi for hvordan partiet skal håndtere ulike saker og voteringer.
* **Føre ordet i debatter**: Du har ansvar for å fremme innlegg under debattene i LilleStortinget, og bidra til å skape meningsfylte og engasjerende diskusjoner.
* **Lede partigruppemøter**: På dag 2 holdes det partigruppemøter der du som leder sørger for at alle representanter er klare over hvordan de skal stemme under plenumsbehandlingen.
* **Stemmeplikt**: Du, sammen med alle andre partimedlemmer, har plikt til å stemme ved voteringer. Du må sikre at alle vet hva som forventes av dem i hver enkelt sak.

#### Valg av parlamentarisk leder
Som en del av dine oppgaver vil du også delta i valget av ditt partis parlamentariske leder. Sammen med andre medlemmer er du med på å forme partiets standpunkter i tråd med de sakene og proposisjonene som er aktuelle for årets LilleStorting.

### Debattleder
Som debattleder i LilleStortinget har du ansvaret for å lede debattene på en måte som fremmer en konstruktiv og lærerik diskusjon. Det finnes flere muligheter til å være debattleder, både på debattdagen i februar og under partilederdebatten i selve LilleStortinget. I tillegg kan debattledere bli invitert til å lede studiodebatter og andre tilstelninger som foregår i løpet av prosjektperioden.

#### Arbeidsoppgaver:

* **Lede debatten**: Sørge for at alle deltakere får uttrykt sine synspunkter, og at debatten flyter jevnt og holder seg til tema.
* **Stille spørsmål**: Komme med relevante og utfordrende spørsmål som holder debatten i gang og gjør den engasjerende og lærerik for både deltakere og publikum.
* **Opprettholde orden**: Sikre at debatten går riktig for seg ved å være nøytral, rettferdig og høflig, og sørge for at debattdeltakerne respekterer tidsrammen og temaet.

Debattledere må balansere mellom å gjøre debatten underholdende og informativ, samtidig som de opprettholder orden og sørger for at reglene følges.

#### Kvalifikasjoner for debattledere:

* Være godt organisert og nøye på tidsbruk
* Tørre å bryte inn i debatten når nødvendig
* Være tydelig i kommunikasjonen og kunne følge med på flere ting samtidig
* Være utadvendt og komfortabel med å snakke foran folk
* Erfaring fra scenen eller tidligere debatter er ønskelig, men ikke et krav
* Være selvstendig, men også kunne samarbeide godt med andre
* Delta i forberedelser og øving før LilleStortinget

## Gjennomføring

#### Parlamentarisk struktur
LilleStortinget simulerer Stortinget med 169 representanter, fordelt på ulike roller for å gjenskape en realistisk parlamentarisk prosess. Rollene inkluderer:

* **5 i presidentskapet**
* **12 komitéledere**
* **3 parlamentariske ledere for regjeringspartiene**
* **6 partiledere/parlamentariske ledere for opposisjonspartiene**
* **143 representanter**
* **9 politiske rådgivere for de parlamentariske lederne**

Totalt krever dette 178 elever, noe som vanligvis tilsvarer syv samfunnskunnskapsklasser. For å justere dette, kan man redusere antall politiske rådgivere eller representanter. Det er viktig å huske at antallet representanter alltid må være et oddetall for å kunne ha en klar flertallsavgjørelse ved voteringer.

#### Regjeringens struktur
I regjeringen må følgende roller fylles:

* **1 statsminister**
* **12 statsråder**
* **13 statssekretærer**

Ansvar for regjeringen kan gis til en klasse i politikk og menneskerettigheter. Antall roller kan justeres ved at enkelte elever har flere statssekretærer eller ved å slå sammen departementer for å tilpasse ressursene til skolen. Dersom skolen ikke har en klasse for politikk og menneskerettigheter, kan disse rollene fylles av samfunnskunnskapselever. I slike tilfeller bør det arrangeres en søknadsprosess i god tid før rollespillet for å velge ut de mest engasjerte og egnede elevene.

Regjeringen begynner forberedelsene lenge før rollespillet starter for å kunne fungere optimalt i gjennomføringsfasen.

#### Reduksjon av antall deltakere
Dersom antall deltakere må reduseres, bør man også redusere antall komiteer og departementer. Dette krever nøye planlegging for å sikre at strukturen fortsatt fungerer godt. Husk at en eventuell nedskalering av LilleStortinget må tilpasses slik at representanter og roller fordeles rettferdig og effektivt.

#### Praktisk arbeidsgruppe
En praktisk arbeidsgruppe kan være nyttig for å bistå med oppgaver som klargjøring av lokaler, rydding, kopiering og stemmetelling. Dette gir også elever som kanskje ikke ønsker å delta aktivt i rollespillet, muligheten til å bidra på andre måter. Det er likevel viktig at alle elever får en mulighet til å lære av rollespillet og oppleve hva som skjer i LilleStortingets sal.

LilleStortinget krever god planlegging og samarbeid mellom lærere og elever for å sikre en vellykket gjennomføring, men gir samtidig en svært verdifull erfaring i forståelsen av demokratiet og politiske prosesser.

## Lillestrøm videregående skole
**LilleStortinget** ved **[[Lillestrøm videregående skole]]** ble etablert av blant annet Sigurd Sætre i 2014, og har siden vært et årlig tverrfaglig prosjekt. LilleStortinget er et politisk rollespill der alle elever på VG1 studiespesialisering, VG2 medier- og kommunikasjon, samt VG2 musikk, dans og drama deltar. Prosjektet inkluderer også elever fra ulike klassetrinn og deltakere fra politikk- og menneskerettighetsklassen, samt gjesteroller fra programfagene.

## Lillestrøm Vgs Lillestorting 2025
**Partiledere og nestleder:**  

Merk at Lillestortinget er et rollespill, noe som betyr at mange ikke nødvendigvis var enige med partiet eller er medlem i det partiet de hadde en rolle for.  

Lillestortinget ved Lillestrøm vgs i 2025 var et Lillestorting med mange dramatiske vendinger. Det var en hard politisk kamp med spekulasjoner rundt mistillitsforslag mot regjeringen, noe som ikke skjedde. Dette er fordi regjeringen stilte kabinett spørsmål om å overholde EU valg og ble nedstemt. Den nye Aanes (Sp) regjeringen bestod av partiene Høyre, Senterpartiet, Kristelig Folkeparti, Fremskrittspartiet Venstre og Pasient Fokus. Denne koalisjonen samarbeidet angivelig tett sammen for å få gjennom kjernesaker og hindre lover, noe som kan sees i voteringen i de ulike proposisjonene.   

**Lenker:** 

Dag 1: https://www.youtube.com/watch?v=IZGoT4XBgyI 

Dag 2: https://www.youtube.com/watch?v=R4Qy5cVWKkY  

**Proposisjonene fra regjeringen Høiby:**  

## <small>1: Sivil arbeidskraftberedskap</small>
For:

40% (57 stemmer)

Mot:

60% (87 stemmer)
## <small>2: Avholde folkeavstemming om norsk medlemskap i EU (kabinettspørsmål)</small>
For:

42% (60 stemmer)

Mot:

58% (82 stemmer)

## <small>3: Utnyttelse av restarbeidsevnen til uføretrygdede</small>
For:

99% (137 stemmer)

Mot:

1% (2 stemmer)
## ''<small>Proposisjon 4: Innføring av lukkede anlegg i oppdrettsnæringen</small>''
For:

40% (58 stemmer)

Mot:

60% (86 stemmer)

Venstre, Kristelig Folkeparti, Høyre, Fremskrittspartiet, og Pasient Fokus bestemte seg for å danne en ny regjering sammen etter at den gamle regjeringen gikk av via kabinettspørsmål om å holde folkeavstemning om EU medlemskap for Norge. De innførte også et nytt statsråd og gjorde noen små endringer.